আকিজের তামাক ব্যবসার মালিকানায় রয়েছেন পাঁচজন। ইউনাইটেড ঢাকা টোবাকো কোম্পানি লিমিটেড উক্ত পাঁচজনের কাছ থেকে তামাক ব্যবসার শতভাগ শেয়ার কিনে নিচ্ছেন। চুক্তির শর্ত অনুযায়ী, আকিজের তামাক ব্যবসার শেয়ারধারীদের নাম প্রকাশ করেনি জাপান টোবাকো। জেটি গ্রুপ ১২ হাজার ৪৩০ কোটি টাকায় কিনছে আকিজের তামাক ব্যবসা। এর মধ্যে তামাক ব্যবসার শেয়ারের মূল্য ধরা হয়েছে ৯ হাজার ১৮০ কোটি টাকা। আর ট্রেডমার্ক ও ডিজাইন স্বত্ব বাবদ ৩ হাজার ২৫০ কোটি টাকা ব্যয় করছে জেটি গ্রুপ। চলতি বছরের তৃতীয় প্রান্তিকে আকিজের তামাক ব্যবসার মালিকানা বদলের পরিকল্পনা রয়েছে।